**PREDGOVOR K REZULTATOM ANKETE ODPRTI KURIKUL**

Kadar o nekem vprašanju razmišljamo in se pogovarjamo, smo na poti, da potrdimo svoje pozitivno delo in odnos do sprememb. Velikokrat dosegamo boljše rezultate, če to delamo načrtno in sistematično.

Projektna skupina KURIKUL je pripravila vprašalnik, katerega cilji so bili na osnovi odgovorov anketirancev osmisliti odprti kurikul, predstaviti cilje in kataloge znanj za odpri kurikul.

Moderatorji projekta MUNUS 2 se ne spuščamo v strokovno obravnavo odprtega kurikula, temveč skušamo svetovati skozi strokovno debato in slediti ciljem kurikularne prenove in skrbeti za aktivno vlogo udeležencev v procesu nastajanja odprtega kurikula.

V anketi je sodelovalo 28 udeležencev usposabljanja Savinjsko podravske regije, ki jo pokriva Šolski center Celje na temo ODPRTI KURIKUL. Vsi udeleženci usposabljanja, dne 26. 3. 2010, so vprašalnik izpolnili na začetku seminarja.

Analize zbranih podatkov na vzorcu udeležencev usposabljanja po izboru vodstva šol nam predstavljajo odgovore na cilje vprašalnika. Podanih je tudi nekaj razmišljanj, ki jih nismo ustrezno uvrstili v sistem in so načelno pojasnjena.